PATVIRTINTA

Kauno moksleivių techninės kūrybos centro direktoriaus 2023 m. kovo 6 d.

įsakymu Nr. V-18

# KAUNO MIESTO UGDYMO ĮSTAIGŲ

**MOKINIŲ KONKURSAS „JAUNASIS TECHNIKAS“**

# BENDROSIOS NUOSTATOS

Kauno moksleivių techninės kūrybos centras kviečia dalyvauti jaunųjų konstruktorių konkurse, kurio tikslas populiarinti techninę kūrybą tarp jaunesniojo amžiaus mokinių. Nuostatai reglamentuoja konkurso organizavimo tvarką.

# TIKSLAS IR UŽDAVINIAI

**Konkurso tikslas** – skatinti kūrybiškai mokytis STEAM mokslus, patirti tyrinėjimo ir atradimo džiaugsmą.

# Konkurso uždaviniai:

1. Skatinti mokinių tiriamąją veiklą ir kūrybišką problemų sprendimą bendradarbiaujant grupėse;
2. Skleisti gerąją STEAM mokslų ugdymo (si) patirtį mokyklose.

# KONKURSO DALYVIAI, ORGANIZAVIMAS IR VERTINIMAS

Konkurse dalyvauja 5-6 klasių mokiniai. Klasės mokiniai pasiskirsto į 5 komandas ir per nurodytą laiką kiekviena komanda atlieka skirtingą techninę užduotį. Konkursą sudaro 4 užduotys. Kiekvienos užduoties atlikimui skiriama 15 min.

Užduotys:

* + pagal schemą surinkti elektros grandinę;
	+ iš duotų elektronikos detalių sukonstruoti vibruojantį „Voriuką“;
	+ sukonstruoti balionu varomą automobilį;
	+ 3D pieštuko pagalba sukonstruoti erdvinę figūrą;

Surinkti ar pagaminti objektai turi veikti arba atlikti savo funkciją. Vertinama užduoties atlikimo laikas, atsižvelgiama į bendrą komandos narių darbą. Klasė, surinkusi daugiau taškų, skelbiama laimėtoja.

Konkursas vyks **2023 m. balandžio 7, 18, 25, 26 dienomis nuo 13.00 val**. Kauno moksleivių techninės kūrybos centre (V. Krėvės pr. 54). Vieną konkurso dieną kviečiamos dalyvauti dvi mokinių klasės iš skirtingų Kauno miesto ugdymo įstaigų.

Būtina išankstinė registracija. Dalyvių paraiškas siųsti iki **2023 m. kovo 31 dienos** elektroniniu paštu **mtkc.diana@gmail.com** (paraiškos forma pridedama – Priedas 1).

# APDOVANOJIMAI

Komandų nariai apdovanojami Kauno moksleivių techninės kūrybos centro diplomais, prizais, padėkomis.

# BAIGIAMOSIOS NUOSTATOS

Organizatorius – Kauno moksleivių techninės kūrybos centras. Detalesnė informacija el. paštu:

**mtkc.diana@gmail.com** **;** Diana Mykolaitienė, metodininkė, tel. +370 671 33075.